เรื่องร้องเรียน: โครงการ เสนา คิทท์ เอ็มอาร์ที - บางแค ที่มีการก่อสร้างด้านข้างของโครงการ The Niche ID Bangkea Phase1 มักจะมีการทำน้ำปูน, น้ำล้างปูน และเศษฝุ่นจากการก่อสร้างตกลงโดนรถมอเตอร์ไซค์ที่จอดอยู่ในโครงการ The Niche ID Bangkea Phase1 เป็นประจำต่อเนื่องกันมานาน โดยก่อนหน้านี้ทางนิติฯ และผู้อาศัยในโครงการได้ร้องเรียนไปยังสำนักงานเขตบางแคหลายครั้งแต่ก็ยังไม่สามารถแก้ไขปัญหาได้ ล่าสุดวันนี้เวลาประมาณ 8:10 ก็ได้มีน้ำล้างปูนกระเด็นข้ามลงมาโดนรถมอเตอร์ไซค์ที่จอดอยู่อยู๋ครับ
การดำเนินการของเจ้าหน้าที่: ฝ่ายโยธาและฝ่ายสิ่งแวดล้อมได้ร่วมตรวจสอบแล้วเป็นโครงการก่อสร้างอาคารชุดพักอาศัย(คอนโดมิเนียม) ของบริษัทเสนาดีเวลลอปเม้นท์ จำกัด มหาชน ซึ่งกรณีฝุ่นละอองฟุ้งกระจายทำให้รถจักรยานยนต์ได้รับความเสียหายนั้น บริษัทได้ดำเนินการติดตั้งมาตรการป้องกันฝุ่นละอองตามที่กฎหมายกำหนดแล้วแต่อาจเกิดจากการประมาทเลินเล่อของคนงานก่อสร้าง อย่างไรก็ตามบริษัทยินดีชดใช้ค่าเสียหายจากเหตุการณ์ที่เกิดขึ้น และฝ่ายโยธาได้กำชับให้บริษัทดำเนินการก่อสร้างโครงการให้เป็นไปตามที่ EIA กำหนด หากฝ่าฝืนจะดำเนินการตามกฎหมาย
ความเห็นของผู้แจ้ง: อุปกรณ์ที่ติดตั้งกันฝุ่นได้ติดตั้งมานานแล้วแต่ปัญหาเกิดขึ้นบ่อยครั้งมาก และที่น่าแปลกใจคือทุกครั้งที่ทางเขตเข้าไปตรวจสอบเสียงหรือฝุ่นของการก่อสร้างจะเบาลง ซึ่งหลังจากที่แจ้งไปในระบบ TaffyFondue ก็ยังมีฝุ่นและน้ำปูนหล่นลงมาอยู่จนทางโครงการต้องทำการย้ายจุดจอดมอเตอร์ไซต์ไปยังจุดอื่นเพื่อแก้ไขปัญหาเอง
พื้นที่: แขวงบางแค เขตบางแค กรุงเทพมหานคร